શલ્ય ચિકિત્સા (સર્જરી)નું નામકારણ કેવી રીતે થયું ,એનો આધાર એ છે કે પ્રાચીન સમયમાં ઘણા યુદ્ધો થતાં હતાં. જેમાં સૈનિકોના હાથ-પગમાં તીર ને ભાલા વાગતાં હતાં અને તેમાંથી ઘણાં બધાંતો અંગ વિહીન થઇ જતાં હતાં. એમને સ્વસ્થ કરવાં માટે ચીર-ફાડ કરવામાં આવતી હતી. “શલ્ય” શબ્દનો અર્થ પીડા થાય છે. આ પીડા દૂર કરવા માટે ઔષધિઓ અને મંત્રોનો ઉપયોગ થતો હતો. આચાર્ય સુશ્રુતનાં ગાળા દરમિયાન, વૈદિક તબીબી જ્ઞાન અહીં-તહીં વિખરાયેલું પડયું હતું અને તત્કાલીન શલ્ય ચિકિત્સક એનો સમુચિત ઉપયોગ ન હતા કરી શકતાં. ભારે મુશ્કેલીથી શરીરમાં વાગેલાં તીક્ષ્ણ તીરો આદિને નીકાળી શકતાં હતાં અને કચડાયેલાં અંગોને કાપી શકતાં હતાં …… અસાધારણ પીડાના શમન માટે એમની પાસે કોઈ જ પ્રભાવી ઉપાય હતો જ નહીં અને આ કારણોસર લોકો વધુ દવાઓ અને મંત્રો પર નિર્ભર હતાં !!!!